เชิญชวนนักท่องเที่ยว กางเต็นท์ กินปลา บุปผาดนตรี@ ชลบุรี อำเภอเกาะจันทร์ ในช่วงต้นหนาว
เชิญชวนนักท่องเที่ยว กางเต็นท์ กินปลา บุปผาดนตรี@ ชลบุรี อำเภอเกาะจันทร์ ในช่วงต้นหนาวนายสาธิต ปิตุเตชะ รัฐมนตรีช่วยว่าการกระทรวงสาธารณสุข แถลงข่าวการจัดงาน กางเต็นท์ กินปลา บุปผาดนตรี@ ชลบุรี อำเภอเกาะจันทร์ ครั้งที่ 1 ประจำปี 2562 ที่ศูนย์การค้าเซ็นทรัลพลาซ่า ชลบุรี  ที่จะมีขึ้นในระหว่างวันที่ 1 – 5 พฤศจิกายน 2562  ที่บริเวณอ่างเก็บน้ำ คลองหลวงรัชชโลทร อำเภอเกาะจันทร์ จังหวัดชลบุรี นายดงพล รุจิธรรมธัช นายอำเภอเกาะจันทร์ กล่าวภาพรวมของการจัดงานว่าเพื่ออนุรักษ์และส่งเสริมศิลปวัฒนธรรมและประเพณีท้องถิ่นอันดีงาม ส่งเสริมการท่องเที่ยวตามยุทธศาสตร์ อำเภอเกาะจันทร์ เผยแพร่สินค้าและผลิตภัณฑ์ชุมชนที่มีคุณภาพให้รู้จัดอย่างแพร่หลาย รวมทั้งกระตุ้นเศรษฐกิจให้กับจังหวัดชลบุรี ให้มารู้จัดแหล่งท่องเที่ยว อ่างเก็บน้ำ คลองหลวงรัชชโลทร มากขึ้นในช่วงต้นหนาวภายในงานจะมีกิจกรรมต่างๆ ตลอด 5 วัน อาทิ มหกรรมอาหารปลอดภัยไร้ผลกระทบสิ่งแวดล้อม วิ่งมาราธอนในระยะทาง 5 กิโลเมตร 10.5 กิโลเมตร และ 21 กิโลเมตร ปั่นปั่นบุญ จากนักปั่นชื่อดังจากกรุงเทพมหานคร มหกรรมดนตรีเพื่อชีวิต มาลีฮวนน่า โดยที่นำเงินรายได้หลังหักค่าใช้จ่าย สมทบทุนกิจกรรมสาธารณกุศล ซื้ออุปกรณ์และเครื่องดนตรีให้กับโรงเรียนในพื้นที่ และสนับสนุนโรงพยาบาลเกาะจันทร์ในการซื้ออุปกรณ์การแพทย์ที่จำเป็น จึงขอเชิญประชาชนสนใจเข้าร่วมในวันดังกล่าว โดยสามารถดูรายละเอียดเพิ่มเติมได้ที่เพจกางเต็นท์ กินปลา บุปผาดนตรี@ ชลบุรี